Auckland
Store norske leksikon,Geografi,Verdens geografi,Oseania,New Zealands geografi
Auckland er en by i New Zealand, Nordøya, på eidet mellom Waitemata Harbour og Manukau Harbour. Byen har 1 495 000 innbyggere (2016).
Auckland er New Zealands største by og viktigste handels- og industrisenter. Byen har universitet og flere museer. En flåtehavn er plassert i Devonport utenfor byen, mens en internasjonal flyplass ligger ved Mangere. Byen ble grunnlagt i 1840, og var hovedstad til 1865.Auckland har den største konsentrasjon av innfødte maorier i New Zealand, og også et stort innslag av polynesere fra andre stillehavsøyer. Les mer i Store norske leksikon New Zealand New Zealands befolkning New Zealands geografi New Zealands historie